benxh/qysh-me-shqip-scrape-dataset huggingface dataset:
Gjipe – Aventurë drejt plazhit më të veçuar të rivierës


				
			Gjipe – Për shumë prej jush që kanë shpirt aventurier dhe që duan të kalojnë pushime në një vend unik, plazhi Gjipe në Shqipëri është për ju.
Si është formuar plazhi i Gjipes?
Plazhi Gjipe ose plazhi më i veçuar i rajonit jugor është krijuar në një mënyrë shumë të veçantë nga natyra. Bregu i tij është formuar nga një përrua dhe në të dy anët e plazhit ka një kanion madhështor. Kanioni i Gjipe, me formacione shkëmbore të larta që arrijnë deri në 70m. Ka një pamje mjaft piktoreske. Mungesa pothuajse totale e aktivitetit njerëzor e bën këtë plazh një parajsë për atë që dëshiron pak privatësi!
Pasi të mbërrini atje, uji është aq kristal i pastër sa mund të shihni deri në një thellësi prej 30 metrash. Ekziston një rrjet i mrekullueshëm shpellash që mund t’i eksploroni tw cilat ndodhen në të majtën tuaj përballë plazhit. Mund të bëni kamping në plazh, sepse ka vende që ofrojnë tenda dhe dyshekë.
Nuk ka restorante të shtrenjta
Plazhi në vetvete është në fund të Kanionit të Gjipes, i cili gjithashtu ofron një mundësi të shkëlqyer për dashamirët e ecjes. Të jesh një plazh i largët dhe i izoluar do të thotë që nuk ka kafene dhe restorante. Vetëm një kantinë e vogël që shërben sallata dhe peshk të pjekur të freskët dhe disa pije freskuese. Kjo do të thotë që do t’ju duhet të merrni ushqim me vete dhe pije para se të niseni për në Gjipe. Megjithatë, mos kërkoni më tepër si lokale luksi dhe restorante sepse nuk ka. Madje, duke qënë plazh publik edhe çadrën bëni mirë ta merrni me vete. Siç ju tham, plazhi Gjipe është si një parajsë personale. Duke qenë një nga vendet më të bukura të rajonit, sugjerohet që të vizitoni këtë plazh të paktën një herë gjatë qëndrimit tuaj në Himarë.
Si të shkoni në Gjipe?
Duke ndjekur rrugën nacionale që të çon nga Vuno në fshatin Ilias, ktheni majtas para se t’i afroheni fshatit. Ka një tabelë dhe një stacion autobusi prej druri. Duke vazhduar rrugën e ngushtë të asfaltuar deri në zonën e manastirit të Shën Teodorit.
Nga këtu rruga është e pashtruar dhe disi shkëmbore për rreth 1.5 kilometra. Mirëpo ofron një pamje të mrekullueshme të bregdetit. Për rreth 20 minuta ecje do të arrini në këtë parajsë të mahnitshme të fshehur!
Qysh me përgatitë spageti karbonara sipas recetës italiane?


				
			A keni provuar ndonjëherë spageti karbonara sipas recetës italiane? Nëse përgjigja është \’Po\’, jemi të bindur se kjo është një nga ato piata që doni t\’i provoni sërish. Kurse nëse përgjigja është \’Jo\’ ju themi se kjo është një recetë që duhet ta provoni gjithsesi. Nuk keni nevojë të shkoni deri në Romë, Napoli apo Milano për të shijuar spageti karbonara sipas recetës italiane. Këtë mund ta keni edhe një pasdite në shtëpinë tuaj, nëse ndiqni udhëzimet që ne po ja u japim. Provojeni sepse nuk do te zhgënjeheni.

Përbërësit për spageti karabonara

350g proshutë
400g spageti
2 lugë gjelle vaj ulliri
4 të verdhë të vezës
2 karafila hudhër
225ml krem
75g Parmesan i grirë
Kripë

Përgatitja

Së pari, vajin e ullirit nxejeni në tigan. Pastaj prejeni hudhrën në copa shumë të vogla dhe fërgojeni me vaj. Pas fërgimit të hudhurës prejeni pastaj proshutën mirë dhe shtojeni në tigan duke e fërguar bashkë me të për 3 minuta.
Kremin e tundni bashkë me të verdhë të vezës. Pasi ta keni tundur, aty ia shtoni djathin Parmesan, kripën dhe piperin sipas shijes. Pastaj i vloni spagetit. E thani ujin dhe i shtoni spagetit në proshutë. Sipër ia hidhni salcën dhe të gjitha së bashku i zieni për 7-8 minuta derisa salca të trashet. Ju bëfshin mirë.
Qysh e marrin lulet aromen e tyre?


				
			Lulet kanë disa kemikate të cilat tërheqin secilin lloj të insekteve apo zogjve, të cilat i vizitojnë ato dhe i polinizojnë. Aroma është një përzierje e përberjeve që një bimë mund të prodhojë, e cila zakonisht shfaqet më shumë te një pjesë e bimës. Petalet përdoren për të bërë parfume. Disa erëra i tërheqin disa insekte më të veçanta. Disa aroma janë më të fuqishme gjatë natës sesa gjatë ditës
Qysh me i ditë dëmet nga pijet që konsumojmë?


				
			Më shumë se 30 kalori në ditë i konsumojmë me pije lë ndryshme, e derisa disa si çaji dhe kafeja mund të kenë efekte pozitive në shëndet, të tjerat janë të mbushura me përbërës të dëmshëm, aditivë dhe mjete për konservim, të cilat e dëmtojnë organizmin dhe shtojnë peshën, tërheqin vërejtjen ekspertët e dietave. Një prej tyre është lëngu i popullarizuar i pemëve, i cili më së shpeshti përmban më shumë sheqer dhe aroma artificiale, sesa lëngu nga pemët e vërteta, ndërsa një gotë me lëng të tillë shpesh përmban më shumë kalori, sesa një porcion me ëmbëlsirë.
Pijet me kafeinë Mund të përmbajnë edhe deri në 800 kalori dhe 170 gr sheqer mund të përmbajnë pijet me kafeinë, ndërsa janë të mbushura me kafeinë, e cila në sasi të mëdha mund të shkaktojë probleme siç është aritmia e zemrës. Uji mineral i gazuar Edhe pse i shëndetshëm në sasi mesatare, konsumimi i tepërt i ujit të gazuar mund të shkaktojë dëmtim të veshkave për shkak të përqindjes së lartë të natriumit. Uji me aromë Edhe pse pohojnë që përmban vitamina dhe minerale dhe se nuk përmban sheqer të shtuar, uji me aromë artificiale përmban sasi të mëdha të ëmbëltuesve artificialë, të cilët e hapin oreksin dhe nxisin ndjenjën e urisë.
Pijet energjike Përveç që përmbajnë doza të mëdha të sheqerit dhe kafeinës, është dëshmuar që konsumimi i shpeshtë i pijeve energjike e rrit edhe rrezikun nga shtypja e lartë e gjakut. Pijet e rënda alkoolike Për dallim nga vera dhe birra, pijet e rënda alkoolike përmbajnë edhe trefish më shumë sheqer, për shkak të të cilit edhe rritet rreziku nga mbipesha dhe sëmundjet e zemrës. Pijet sportive Lëngjet e ndryshme të pasuruara me shtim të mineraleve dhe elektroliteve, janë të mira pas ushtrimeve fizike, në të cilat janë humbur shumë lëngje, por përmbajnë sasi të mëdha të sheqerit dhe mjete për konservim dhe nuk rekomandohet që të konsumohen për çdo ditë.
Keshilla per jeten


				
			Keshilla, pa marrë parasysh se si e kemi gjendjen, të gjithë kemi nevojë për këshilla. 
Ndonjëherë këto këshilla janë gjëra që ne veçse i dimë mirëpo kemi nevojë t’i dëgjojmë.
Fatmirësisht janë disa prej tyre qe na vlejnë gjithmonë. Janë fjalë të menqura që na bëhen mësime jete. Që kemi nevojë t’i dëgjojmë e pse jo edhe t’i përcjellim tek të tjerët kur ka nevojë.
Këshilla më e rëndësishme
Kur vjen puna te mirëqenia personale kjo është ndoshta këshilla më e mirë që mund të merrni. Njihe veten. Puno me vetvetën. Zbulo aftësitë, kënaqësitë dhe ëndrrat tua.
Pastaj pjesa më e rëndësishme, bëhu versioni më i mirë i vetës. Puno që çdo ditë që kalon të ndihesh më i plotë dhe të jesh më i dobishëm. Jo vetëm për vetë por edhe për të gjithë njerëzit që të rrethojnë.
Jeta nuk është gjithmonë e drejtë por është e mirë
Të gjithë ne herët ose vonë përballemi me padrejtësitë e jetës. Vdekjet e hershme. Aksidentet. Sëmundjen. Varfërinë. Zhgënijmin apo mashtrimin. Ndodhit e ndryshme na dëshmojnë shpesh se jeta nuk është e drejtë.
Mirëpo duhet të gjejmë forcë të kuptojmë se ndonëse ndonjëherë tregohet e padrejtë, jeta është e bukur. Duhet të kapemi pas bukurive të saj, pas lumturisë që ndodhet në gjërat e vogla.
Fati vjen me punë e përkushtim
Kjo këshillë duhet t’ju shërbejë për të mos u ulur e për të mos pritur duar kryq të mirat e jetës. Fati vjen me punë e përkushtim. Duhet t’i përvishemi mëngët dhe të angazhohemi që t’i realizojmë ëndrrat dhe dëshirat tona.
Kur ne ta bëjmë pjesën tonë patjetër se edhe fati do ta bëjë pjesën e vet. Prandaj angazhohuni në këtë drejtim. Kur të përpiqemi dhe të veprojmë në mënyrë që gjërat të na shkojnë mbarë atëherë patjetër se edhe fati do të na trokas në derë.
Duaj me gjithë zemër – Këshilla e dashurisë
Duaj pa kushte dhe duaj me gjithë zemër. Pa marrë parasysh se më çfarë ju sprovon jeta, mos lejoni që zemra juaj të errësohet.
Këdo që e doni dhe çfarëdo që doni, duajeni me gjithë zemër.
Vetëm ajo është dashuri e sinqertë dhe dashuri pa kushte. Prandaj përpiquni që gjithmonë të doni në mënyrë të tillë. Kur bën kështu, personat që i doni me zemër do t’i rrethoni me një dashuri të pakrahasueshme me diçka tjeter.
Kurse punët që i kryeni me plotë zemër patjetër se do të ju ecin mbarë.
Qysh me shmangë shtimin e peshës gjatë udhëtimeve?


				
			Gjatë udhëtimeve pothuajse të gjithë shtojmë peshë. Mirëpo qysh me shmangë shtimin e peshës gjatë udhëtimeve?Nëse nuk doni të shtoni peshë duhet të kujdeseni. E për ta bërë këtë mjafton të ndiqni disa rregulla të cilat ne po ja u tregojmë!
Mbani rutinën tuaj normale
Kjo është e vështirë por përpiquni ta bëni. Hani një mëngjes dhe drekë të ngjashme me atë që ju do të hani në shtëpi. Ruani “dëmin” për darkë, pasi që darka edhe ashtu është më tepër argëtuese kur ju jeni në pushime. Nëse ju do të keni një drekë të madhe dhe të fortë, atëherë në mbrëmje ju duhet të përdorni ushqim të lehtë. Rregulli është që, pas çdo përmbushjeje të knaqshme, vakti tjetër duhet të jetë një resetim i shëndetshëm i trupit.
Mos e teproni me alkool
Gjatë pushimeve, “happy hours” zakonisht fillon nga 2 apo 3 pasdite, dhe ne plotësisht e miratojmë (pëlqejmë) këtë. Por ju nëse jeni aty për një natë të gjatë duke pirë, bëni një zevendësim të pijeve alkoolike me ato joalkoolike. Kështu shmangni shtimin e peshës. Nëse pija juaj e preferuar, është një bombë me kalori, si “pina colada”, ju mund ta përdorni një, pastaj zëvendësoni atë me një pije të lehtë si vodka soda me linom, ose një shampanjë proseco (vetëm 85 cals!), verë të bardhë apo lëng frutash.
Foto te Vjetra


				
			Foto te Vjetra – Grupi që ruan fotografi shqiptarëve. Thonë se një fotografi flet sa 1000 fjalë. E nëse jeni adhurues i fotografive kemi një adresë të veçantë për ju.
Një grup që mbledh e ruan fotografi të vjetra shqiptare. Grupi quhet Albanian Vintage Photography, People, Cities, Culture and History. Në rrjetin social Facebook ky grup numëron shumë anëtarë.
Aty mund të shihni fotografi të vjetra. Kryesisht të personaliteteve e ngjarjeve të ndryshme. Nisur nga njerëz të zakonshëm, artistë, politikanë, sportistë, e të tjerë.
Pa lënë anash pamje të qyteteve, vendeve e arkitekturës shqiptare.
Dëshmi e jetës së përditshme të shqiptarëve
Administratori i këtij grupi, Micky Haxhiislami jeton prej vitesh në Tokio të Japonisë. Ai tregon se ky grup është hapur në prill të vitit 2011.  Sot ka dhjetëra mijra foto të vjetra. Grupi ka dhe qindra mijë vizitorë anë e mbanë botës. Sipas tij nga këto fotografi mësojmë shumë.
Ato tregojnë jetësën e vështirë në kohën kur është realizuar fotoja e parë në trojet tona. Gjithashtu tregojnë një jetesë normale të asaj kohe. Detaje të cilat pak i kemi mësuar apo ditur.
Mirëpo, ky grup nuk kufizohet vetëm në fotografitë të një kohe shumë të largët. Grupi arkivon fotografi nga ngjarje të rëndësishme e të zakonshme. Fotografi të personaliteteve të njohura e të panjohura. ipas administratorit të këtij grupi interesimi i njerëzve për tu bërë pjesë e tij është shumë i madh.
“Sot pas më shumë se 9 viteve grupi ka gati 30 mijë anëtarë. Dhjetëra mijë foto te vjetra, si dhe qindra mijë vizitorë anë e mbanë botës”, tregon Haxhiislami. Në këtë grup mund të postohen vetëm fotografi të vjetra, me motive shqiptare.
Në të ndalohen gjitha propagandat komerciale. Ndalohen edhe thirrjet politike apo fetare.
Si dhe reklamat e grupeve të tjera të interesit. Rregullat e tjera të grupit Albanian Vintage Photography, People, Cities, Culture and History mund t’i lexoni nëse bëheni pjesë e tij.
Shumë burime për një qëllim, që është dokumentimi
I pyetur se si i sigurojnë fotografitë e vjetra, të periudhave e personaliteteve të ndryshme, Haxhiislami tregon se burimet i kanë të ndryshme. Përmes motorëve të kërkimit siç janë Google dhe Yahoo.
Si burime përdoren edhe gazetat britanike, austrohungareze, gjermane, italiane, turke, etj.  Pastaj edhe librat e ndryshëm. Ato sigurohen dhe përmes miqve të shumtë te cilët shpesh i ofrojnë foto nga arkivat e tyre.
“Në saje të teknologjisë informative dhe vullnetit të mirë gjetja e fotografive dhe informatave që ndërlidhen me trojet shqiptare nuk është aq vështirë.
Siç thotë edhe fraza e vjetër angleze ‘Where there’s a will, there’s a way’. Që do thotë se aty ku ka vullnet, ka edhe një mënyrë”, thotë Haxhiislami. Për administratorët e grupit Albanian Vintage Photography, People, Cities, Culture and History është shumë e rëndësishme mirësjellja.
Ata presin që njerëzit që postojnë aty foto dhe komente, të aplikojnë rregullat e pashkruara të mirësjelljes universale dhe në veçanti shqiptare. Nëse doni të shihni fotografi të rralla bëhuni pjesë e Albanian Vintage Photography, People, Cities, Culture and History në Facebook!
Qysh me përgaditë mish viqi me mustardë?


				
			Përbërësit:

500 gram file viqi
1 lugë mustardë
2 tranguj të vegjël turshi
1 qepë
kripë
piper
1 lugë miell
2 lugë gjalpë
1 lugë salcë domatesh
200 ml verë e kuqe
1 gotë jogurt
1 lugë nisheste.

Mishi lyhet me mustardë. Qepa, trangujt priten imët dhe hidhen mbi copa mishi. Filetat mbështillet në role dhe mbyllen me rrëmojsa. Shtohet kripë dhe piper, përmillen dhe fërgohen në të gjitha anët në yndyrë të nxehtë. Shtohet salca e domateve, vera dhe 100 ml ujë. Mbulohet ena dhe filetat zihen në zjarrë të ngadaltë për 1 orë. Rolet vendosen në pjatë. Në yndyrë ku janë zier roletë, hidhet nishestja e përzier me jogurt dhe zihet derisa të trashet. Shtohet salca mbi role mishi dhe shërbehet.
Qysh me përgatit për 15 minuta biskota me çokollatë?


				
			Disa biskota të shijshme me çokollatë nuk i refuzon askush! Mirëpo a dini ju ndonjë recetë të mirë për t\’i përgatitur ato?
Ne po ju prezantojmë një recetë që përpos që është e shijshme është edhe e shpejtë! Gjithcka realizohet për 15 minuta.
Nëse e ndiqni me kujdes recetën tonë ju do të arrini të gatuani biskota të pa harrueshme. Madje edhe nëse nuk jeni një profesionist i kuzhinës. Prandaj asesi mos hezitoni t\’i provoni!
Përbërësit për biskota të shijshme:

240g çokollatë për gatim
4 lugë gjelle gjalpë
2/3 gotës miell
½ lugë çaji pluhur për gatim
½ lugë çaji kripë
2 vezë
¾ gotës sheqer
1 lugë çaji sheqer vanilje
150g çokollatë e copëtuar

Përgatitje:

Fillimisht lëreni furrën të nxehet në 180 gradë Celsius dhe lëreni jashtë tabakun e pjekjes
Prejeni çokollatën në copa të vogla
Përzieni sheqerin, vezët dhe sheqerin e vaniljes për rreth 4 minuta
240g çokollatë shkrini me gjalpë në mikrovalë
Shtojeni çokollatën në përzierje dhe përzieni prapë ngadalë
Në një enë tjetër, përzieni miellin, pluhurin e gatimit dhe kripën. Pas përzierjes, shtojeni në enën me përbërësit tjerë dhe përzieni prapë
Çokollatën e mbetur shtojeni dhe përzieni
Biskotat vendosni rreth 5-7 centimetra larg njëra-tjetrës
Gatuani për 12-15 minuta.

Përgatiten për 15 minuta: Biskota të shijshme me çokollatë
Te lutem me thirr ne Vala


				
			Si mund të aktivizoj shërbimin Te lutem me thirr ne Vala?
Aktivizimi I shërbimit “Të lutem më thirr” bëhet sipas procedurës në vazhdim *141* 44xxxxxx#Call. Ku në vend të xxxxxx shënoni numrin tuaj të telefonit.
Qysh me nxeh picen pa perdorur mikrovalen?


				
			A e hani picën e ftohët? Besojmë se pak janë njerëzit që e preferojnë picën e tillë. Kur nuk keni vullnet të gatuani darkën, disi më e lehtë është të porosisni picë, sidomos nëse kemi mysafirë apo mbeteni zgjuar shumë më gjatë seç e keni planifikuar.
Dhe kjo është zgjidhje e shkëlqyer, e shpejtë, mirëpo shpesh ndodh që të na mbeten disa copëza.
Kur pas një kohe ftohet, nuk e ka më atë shijen që pëlqehet. Për të mos e hedhur ushqimin, kemi kërkuar a ekziston një mënyrë që ta nxehim picën, por që të jetë njësoj e shijshme dhe e freskët dhe me atë rast të jetë e sigurt për ta ngrënë.
Kemi mësuar shumëçka interesante

Para nxehjes spërkatni çdo copë pice me disa pika uji.
Mos e nxehni picën në mikrovalë, sepse do të bëni një racion i qullët me shije të shkatërruar;
Mos e nxehni as në furrë, sepse vetëm do ta thani;
Zgjidhja më e mirë është pllaka e shporetit. Mbështillni copat e picës në folie alumini, aktivizoni pllakën në temperaturë minimale dhe nxehni nga të dyja anët disa minuta.
Para nxehjes spërkatni çdo copë pice me disa pika uji, në mënyrë që të zbuten. Ju bëftë mirë!

Mos harroni se..
Disa studiues kanë thënë se, futja e ushqimeve në mikrovalë, mund t’ju shkaktojë kancer dhe rreziqe të tjera. Për studiuesit, llamba e mikrovalës lëshon një rrezatimi elektromagnetik i ngjashëm me rrezet radioaktive dhe dritat infra të kuqe.
Edhe pse njihet si e sigurt, interneti sot është mbushur me artikuj rreth rreziqeve që na sjell futja e ushqimit në mikrovalë.
Qysh me u rrezitë më shpejt dhe sigurtë gjatë stinës së verës?


				
			Qysh me u rrezitë më shpejt dhe sigurtë? Në stinën e verës të gjithë duam të marrim rreze dielli dhe ngjyrë.  Mirëpo ka shumë rëndësi të mos digjemi dhe të marrim rreze në mënyrën e duhur.
Prandaj më poshtë po ju japim disa këshilla si të rreziteni më shpejt dhe më sigurtë. Në këtë mënyrë ju do të jeni të kënaqur me ngjyrën që do merrni dhe do shmangni dëmët në lëkurën tuaj.
Pastrojeni mirë lëkurën para ekspozimit të diellit
Një ditë para se të filloni rrezitjen bëni një skrub lëkure dhe pastrojeni lëkrën tuaj nga qelizat e vdekura. Kështu ajo do të fryojmë më mirë dhe do t’i pranoj rrezet e diellit më mirë dhe më lehtë.
Aplikojeni kremin mbrojtës gjysmë ore më herët se me u rrezitë
Shumica i shmangnen kremit mbrojtës kur dalin në diell sepse duan të rreziten.  Mirëpo të paktën dy ditët e para duhet me patjeter ta aplikoni. Bjëni këtë gjysmë ore para se të dilni në diell në mënyrë që ai të këtë efekt më të mirë.
Përdorni vaj ulliri, kokosi ose karrote për me u rrezitë
Kur vjen puna te tërheqja e rrezeve të diellit, këta tre vajra janë më të rekomandueshmit. Prandaj zgjedheni njërin nga këta dhe aplikojeni në lëkurë gjatë rrezitjes. Rezultatet nuk do të ju mungojnë!
Rrisni kohën e ekspozimit në mënyrë graduale
Fillojeni duke qëndruar në diell 1 orë, për të mbërritur më pas te disa orë më shumë, si në mëngjes edhe pasdite. Bëjeni lëkurën të mësohet gradualisht me diellin e mos harroni që ka qenë për shumë muaj e mbuluar me rroba të trasha. Mos u rreziteni në orët më të nxehta të ditës sepse do të digjen.
Ndarja: Katër fazat që vijne pas saj


				
			
Ndarja: Kater fazat qe vijne pas saj. Lënia e një marrëdhënie të keqe prapa vetës mund të jetë e ndërlikuar.



Për këtë arsye shumë psikologë fazat që vijnë pas ndarjes i krahasojnë me vajtimin e një vdekjeje.



Dhimbja nga dashuria është një nga dhimbjet më të mëdha. Edhe nëse ju jeni ai apo ajo që filloi shpërbërjen – dhe madje edhe nëse besoni se prishja është gjëja më e mirë për të gjithë të përfshirë – fundi i një marrëdhënie është i vështirë.



Pasi t’i keni dënë fund një lidhjeje të gjatë janë disa faza që ju përcjellin deri në shërimin e plotë. Psikologjia thotë se janë katër faza kryesore. Më poshtë ne do të shtjellojmë secilën prej tyre.



Ndarja: Katër fazat që vijne pas saj



Në këtë fazë, zemra jonë, për dallim nga  koka jonë, ndarja refuzohet. Edhe pse e dimë se marrëdhënia ka mbaruar, ne ende besojmë. Kundër gjykimit  të të gjithëve përreth nesh, ne nuk mund të bëjmë tjetër por vetëm mendojmë se si do të kthehemi së bashku.



Kjo është faza ku ne jemi më të ndjeshëm dhe kemi tendenca t’i dërgojmë atij personi mesazhe të natën vonë.



Faza e parë: Zemërimi



Pasi ja kemi pranuar vetës se lidhja jonë ka mbaruar vjen faza e zemërimit. Në këtë fazë ne zemëmrohemi për gjërat që na kanë ndodhur. Kryesisht për të bëmat tona apo të partnerit që na quan deri te ndarja.



Ne zemërohemi edhe me univesin se pse lidhja jonë nuk ishte e destinuar të përfundonte me një fund të lutmur. Jemi më të ndjeshëm dhe kemi tendenca të nervozohemi me këdo.



Faza e dytë: Depresioni



Depresioni, si zemërimi, gjithashtu sipërfaqet në forma të ndryshme. Për shembull të ndjeheni të lodhur gjatë gjithë kohës, duke mos dashur të bëni asgjë, por të vetëm shtriheni në shtrat.



Duke u ndjerë të shkëputur nga njerëzit edhe kur jeni me ta. Duke qenë në prag të lotëve shumciën e kohës. Shfaqet edhe vështirësia për të fjetur ose e kundërta, flini shumë. Vjen edhe humbja e oreksit ose teprimi, rritja e përdorimit të drogës ose alkoolit.



Ndjeheni sikur nuk do të vazhdoni më përpara dhe se asgjë nuk do të funksionojë më kurrë për ju në të ardhmen.



Faza e tretë: Pranimi



Më në fund, kjo është faza e ndarjes në të cilën ne jemi në gjendje të bëjmë paqe me humbjen. Nuk ndodh gjithmonë papritmas. Shpesh ndodh gradualisht, pak nga pak.



E ndërthurur me disa nga fazat e tjera. Pranimi nuk përfshin gjithnjë harmoninë dhe lulet. Sigurisht do të mbetet pak trishtim. Pranimi nënkupton bërjen e paqes me humbjen, duke lënë anash marrëdhënien dhe duke ecur ngadalë përpara me jetën tënde.



Ndonjëherë e ndieni sikur kjo fazë nuk do të vijë kurrë, që zakonisht nënkupton që ende po luftoni në një fazë të hershme. Mirëpo njohja e fazave që vijnë pas ndarjes do të ju ndihmojë ta kaloni më lehtë. Mos harroni se edhe kjo, sikur të gjitha gjërat e tjera, do të kalojë.
Qysh me përgatit omblet tajlandez – i gatshme për 90 sekonda?


				
			A keni provuar ndonjëherë të hani omblet tajlandez? Një omblet i shijshme, e shëndetshme, ndryshe nga të tjerët. Si të gjithë ombletët e tjerë, as ky nuk don shumë filozofi për tu përgatitur. Megjithatë janë disa detaje të vogla që e bëjnë këtë omblet tajlandez unik nga të tjerët. Nëse e ndiqni me pikëmëri recetën për omblet tajlandez që ne po ju propozojmë atëherë padyshim se do të kënaqeni kur ta shijoni.
Përbërësit për omlet tajlandez

2 vezë;
½ lugë të vogël lëng limete apo uthull të zakonshme;
1 lugë e vogël salcë nga peshku;
1 lugë ujë;
1 lugë miell orizi apo qull misri;
1 filxhan i vogël vaj i zakonshëm bimor.

Përgatitja
Së pari në një enë tundni vezët me pirun. Pasi t\’i tundur vezët, ju duhet të shtoni përbërësit e tjerë me rradhë. Nisni me lëngun e limetës apo uthullës, salcën e peshkut, ujin dhe miellin e orizit apo qullin e misrit. Pastaj vazhdoni t\’i përzieni me pirun derisa të bëhen të shkumëzuara. Në ndërkohë nxehni mirë vajin në një tenxhere më të vogël. Pasi të jetë nxerë qiteni tretjen me vezë. Pas 20 sekondave, rrotullojeni omëletën. Lëreni që ana tjetër të fërgohet edhe 20 sekonda. Hiqeni omëletën nga tigani dhe shërbejeni menjëherë. Kështu mëngjesi juaj është gati. Provojeni këtë recetë dhe nuk do  të zhgënjeheni. Gjithmonë është argëtuese të eksperimentoni receta të reja. Qoftë edhe me vezë, që janë një gjërat më të thjeshta për tu gatuar. Ju bëftë mirë!
Tortë e shpejtë me çokollatë të bardhë dhe dredhëza


				
			Një torte e shijshme dhe e shpejtë është ëndrra e secilit prej nesh kur mysafirët na lajmërojnë se janë nisur për te ne. Për raste tilla ne kemi një recetë unike! Kjo tortë përgatitet shpejt dhe nuk piqet, por është shumë e shijshme.
Megjithatë ëmbëlësira të tilla që kombinohen me pemë  janë të shumta. Në raste të tilla ju duhet të tregoheni kreativ dhe të veproni shpejt.  Kjo që po ju prezantojmë ne sot para jush është vetëm një ide që do t\’ju ndihmojë!
Përbërësit për një tortë e shijshme dhe e shpejtë

6 të verdhë të vezëve,
250 g sheqer,
250 g dredhëza,
750 ml ajkë të ëmbël,
250 g çokollatë të bardhë.

Përgatitja:
Së pari, tundni të verdhët e vezëve dhe sheqerin. Tundi me dorë ose me mikser deri atëherë kur përbërja të bëhet shkumëzuese. Përzieni derisa të bëhet krematoze.  Në anën tjetër ajkën e ëmbël tundeni dhe qiteni në përbërjen e të verdhëve të vezëve. Përzieni dhe shtypni dredhëzat. Qiteni përbërjen në kallpë për tortë.
Futeni në frigorifer me ngrirje të thellë gjatë gjithë natës. Në mëngjes shkrini çokollatën e bardhë në avull apo në furrë mikrovale dhe pastaj ftoheni pak. Qiteni sipër tortës dhe lëreni edhe pesë minuta në frigorifer me ngrirje të thellë. Nxirreni nga kallëpi dhe zbukurojeni sipas dëshirës. Kjo tortë është gati. Kënaquni. – transmeton Qysh Me.